อยากทราบว่ามีอาการผิดปกติไหมแล้วต้องทำอย่างไร คือหนูเป็นประจำเดือนวันที่11กค-14กค ประจำเดือนก็มาปกติ แต่31กค-5สค ก็เป็นประจำเดือนอีก แล้วล่าสุด14กค-วันนี้ก็ยังเป็นค่ะแต่ออกแบบกระปริบกระปอย เลยอยากทราบว่าเป็นเพราะอะไร เวลามีพสพใส่ถุงป้องกันตลอดค่ะ ตรวจการตั้งครรภ์แล้วขึ้น1ขีดค่ะ แล้วหนูกินยาบำรุงเลือดร่วมด้วยเกี่ยวกันไหมคะแล้วก็เป็นคนพักผ่อนน้อยค่ะ
สวัสดีค่ะ หากประจำเดือนมาวันที่ 11-14 ก.ค. แล้วมาอีกครั้งวันที่ 31 ก.ค.- 5 ส.ค. เท่ากับมีระยะห่างที่ 20 วัน ถือว่าสั้นกว่าปกติ และหากในวันที่ 14 ส.ค.ได้มีเลือดออกมาอีก จนถึงวันที่ 16 ส.ค. นี้ ก็ถือว่าเป็นอาการเลือดออกผิดปกติจากช่องคลอด ซึ่งหากได้ตรวจหาการตั้งครรภ์แล้ว พบขึ้นเพียง 1 ขีด ก็ไม่น่าเกิดจากการตั้งครรภ์ ดังนั้น เลือดที่ออกผิดปกติ อาจเกิดจาก1. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น ส่วนยาบำรุงเลือดที่ทาน หากเป็นยาแผนโบราณประเภทยาสตรี ก็อาจเป็นสาเหตุได้ค่ะ2. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วย5. การทำงานผลิตฮอร์โมนของรังไข่ผิดปกติส่วนการพักผ่อนน้อย ไม่น่าเป็นสาเหตุของการมีเลือดออกจากช่องคลอดผิดปกติค่ะในเบื้องต้น หากยาบำรุงเลือดที่ทาน เป็นยาแผนโบราณประเภทยาสตรี แนะนำควรหยุดทานไปก่อน หากหยุดทานแล้ว ยังคงมีเลือดไหลบ่อยๆ อีก ก็ควรไปพบสูติ-นรีแพทย์เพื่อตรวจหาสาเหตุค่ะ